**OPĆINA PODCRKAVLJE**

**BRODSKO – POSAVSKA ŽUPANIJA**

**OPĆINSKI NAČELNIK**

***OBRAZLOŽENJE I. IZMJENAI DOPUNA PRORAČUNA OPĆINE PODCRKAVLJE ZA 2021. GODINU***

**Srpanj, 2021. godina**

***SADRŽAJ:***

1. Zakonska obveza 3
2. Prihodi i primici proračuna po ekonomskoj klasifikaciji 5
3. Rashodi i izdaci proračuna po ekonomskoj klasifikaciji 15
4. Rashodi i izdaci proračuna po organizacijskoj klasifikaciji 20
5. Rashodi i izdaci proračuna po programskoj klasifikaciji 21

***ZAKONSKA OSNOVA***

Na osnovi članka 39. Zakona o proračunu (Narodne novine broj 87/08, 136/12, 15/15), predstavničko tijelo jedinice lokalne i područne (regionalne) samouprave obvezno je do kraja tekuće godine donijeti proračun za iduću proračunsku godinu i projekcije proračuna za sljedeće dvije proračunske godine.

Navedenim aktom omogućava se financiranje poslova, funkcija i programa koje izvršavaju upravna tijela, a radi ostvarivanja javnih potreba i prava građana, koji se temeljem posebnih zakona i drugih na zakonu zasnovanih propisa financiraju iz javnih prihoda, odnosno iz proračuna općine. Pri sastavljanju planskih dokumenata primjenjuje se zakonom propisana metodologija glede sadržaja proračuna, programskog planiranja, proračunskih klasifikacija i drugo.

U slučaju da predstavničko tijelo ne donese proračun prije početka proračunske godine, privremeno se, na osnovi odluke o privremenom financiranju, nastavlja financiranje poslova, funkcija i programa u visini koja je neophodna za njihov daljnji rad.

***Uravnoteženje proračuna provodi se tijekom proračunske godine izmjenama i dopunama proračuna prema postupku za donošenje proračuna. Cilj ovih izmjena i dopuna proračuna je usklađivanje usvojenog financijskog plana s pokazateljima kretanja punjenja proračuna te usklađivanja rashoda i izdataka temeljem preuzetih obveza po računima, ugovorima i provedenim postupcima javne nabave.***

I. Izmjene i dopune Prorračuna Općine Podcrkavlje za 2021. godinu sastavljene su sukladno odredbama Zakona o proračunu, Pravilnika o proračunskim klasifikacijama i Pravilnika o proračunskom računovodstvu i računskom planu.

Zakonom o proračunu uveden je u sustav planiranja trogodišnji proračunski okvir što znači da predstavničko tijelo jedinice lokalne i područne (regionalne) samouprave usvaja proračun za 2021. godinu s projekcijama za sljedeće dvije godine, odnosno 2022. i 2023. godinu.

Proračunske klasifikacije iz Pravilnika proračunskih klasifikacija čine okvir kojim se iskazuju i sustavno prate prihodi i primici te rashodi i izdaci po nositelju, cilju, namjeni, vrsti, lokaciji i izvoru financiranja. Proračuni su dužni iskazivati prihode i primitke te rashode i izdatke prema proračunskim klasifikacijama u skladu s odredbama Zakona o proračunu i Pravilnika, u procesima planiranja, izvršavanja, računovodstvenog evidentiranja i izvještavanja.

**Proračunske klasifikacije iz Pravilnika o proračunskim klasifikacijama su sljedeće:**

* ekonomska,
* organizacijska,
* programska,
* funkcijska,
* lokacijska klasifikacija te
* izvori financiranja,

i kao takve primijenjene su u izradi I. Izmjena i dopuna Proračuna Općine Podcrkavlje za 2021. Godinu.

Općinsko vijeće donosi proračun za proračunsku godinu s projekcijama za sljedeće dvije godine i to na propisanoj razini ekonomske klasifikacije, odnosno na razini podskupine - trećoj razini za proračun, odnosno na razini skupine - drugoj razini za projekcije.

Usvajanje proračuna na višoj razini jedan je od ključnih mehanizama koji omogućuje određenu fleksibilnost u njegovom izvršavanju.

Proračun se sastoji od općeg i posebnog dijela te plana razvojnih programa. Posebni dio Proračuna sastoji se od rashoda i izdataka raspoređenih po programima (aktivnostima i projektima) unutar razdjela/glava definiranih u skladu s organizacijskom klasifikacijom Proračuna. Stoga su sve aktivnosti i projekti raspoređeni u odnosu na programe odnosno funkcije kojima pripadaju.

Plan razvojnih programa sadrži ciljeve i prioritete razvoja Općine Podcrkavlje povezane s programskom i organizacijskom klasifikacijom proračuna.

***PRIHODI I PRIMICI PRORAČUNA PO EKONOMSKOJ KLASIFIKACIJI***

Prve izmjene i dopune proračuna Općine Podcrkavlje za 2021. godinu predlaže se u iznosu od 27.239.432,00 kn, a sastoji se od prihoda tekuće godine u iznosu od 19.464.474,75 kn, raspoloživih sredstva iz prethodnih godina u iznosu od 174.957,25 kn i razlike između primitaka od financijske imovine i zaduživanja i izdataka za financijsku imovinu i otplatu zajmova u iznosu od 7.600.000,00 kn.

Struktura tekućih prihoda u iznosu od 19.464.474,75 kn je sljedeća:

* 19.340.474,15 kn prihoda poslovanja
* 124.000,00 kn prihoda od prodaje nefinancijske imovine.

**U nastavku dan je grafički prikaz planiranih prihoda i primitaka u trogodišnjem razdoblju.**

**Grafički prikaz broj 1. :** *Pregled planiranih prihoda i primitaka Općine Podcrkavlje u razdoblju 2021. - 2023.*

***PRIHODI OD POREZA***

Prihodi od poreza obuhvaćaju porez na dohodak od nesamostalnoga rada (porez na plaće zaposlenih osoba sa sjedištem na području Općine Podcrkavlje), porez na dohodak od samostalnih djelatnosti (obrta), porez na dohodak od imovine, udjela u dobiti i sl. Osim gore navedenih poreza u tu skupinu proračunskih prihoda spadaju i porez na promet nekretninama, odnosno porez na stjecanje vlasništva nad nekretninom sukladno Zakonu o porezu na promet nekretninama, porez ma kuće za odmor, porez na tvrtku koji plaćaju vlasnici poduzeća, a sve sukladno Odluci o općinskim porezima.

U 2021. godini porezni se prihodi planiraju ostvariti u iznosu od 4.767.567,15 kn i predstavljaju 24,65 % planiranih ukupnih prihoda u 2021. godini. Najveći udio u prihodima poslovanja predstavljaju prihodi od pomoći iz inozemstva i od subjekata unutar općeg proračuna.

**Tabelarni prikaz broj 1. :** *Prikaz plana prihoda od poreza u 2021. godini*

|  |  |
| --- | --- |
| **Vrsta poreza** | **Planirani iznos u 2021.** |
| Porez i prirez na dohodak | 4.670.567,75 |
| Porez na kuće za odmor | 15.000,00 |
| Porez na promet nekretnina | 70.000,00 |
| Porez na tvrtku | 5.000,00 |
| Porez na potrošnju alkoholnih i bezalkoholnih pića | 7.000,00 |
| **UKUPNO** | **4.767.567,75** |

U nastavku daje se grafički prikaz planiranih prihoda od poreza Općine Podcrkavlje u 2021. godini.

**Grafički prikaz broj 2. :** *Pregled planiranih prihoda od poreza Općine Podcrkavlje u 2021. godini*

***PRIHODI OD POMOĆI***

U 2021. godini Općina planira uprihodovati prihode od pomoći iz inozemstva i od subjekata unutar općeg proračuna u iznosu od 11.767.857,00 kn. To su prihodi čija je namjena unaprijed ugovorom definirana, odnosno moraju se utrošiti sukladno ugovorom definiranoj investiciji.

Jedinice lokalne samouprave mogu koristiti dobivene pomoći iz državnog proračuna samo za financiranje Rashoda za materijal i energiju (podskupina 322 Računskog plana proračuna) i Rashoda za nabavu nefinancijske imovine (skupina 4 Računskog plana proračuna, osim za nabavu osobnih automobila – osnovni račun 42311 Osobni automobili).

U ovu vrstu prihoda spadaju i prihodi Hrvatskog zavoda za zapošljavanje za ***financiranje programa javnih radova putem poticajne mjere Hrvatskog zavoda za zapošljavanje****.*

***Javni rad*** je društveno koristan rad koji se odvija u ograničenom vremenskom periodu nudi sufinanciranje i financiranje zapošljavanja nezaposlenih osoba iz ciljanih skupina. Program javnog rada mora se temeljiti na društveno korisnom radu kojeg inicira lokalna zajednica, udruge civilnog društva i drugi subjekti. Javni rad mora biti neprofitan i nekonkurentan postojećem gospodarstvu u tom području. Prednost imaju projekti iz područja socijalne skrbi, edukacije, zaštite i očuvanja okoliša, te održavanja i komunalnih radova.

Općina Podcrkavlje u 2021. godini planira zapošljavanje osoba putem mjera javnih radova za dva programa.

***Projekt „Zaželi – zaposli 2“***

Projekt obuhvaća zapošljavanje žena iz ciljnih skupina u svrhu potpore i podrške starijim osobama i osobama u nepovoljnom položaju u lokalnoj zajednici, obrazovanje i osposobljavanje žena iz ciljanih skupina koje će pružati potporu i podršku starijim osobama i osobama u nepovoljnom položaju u njihovim kućanstvima te osiguranje materijalnih uvjeta za provedbu aktivnosti pri pružanju potpore i podrške starijim osobama i osobama u nepovoljnom položaju (nabava higijenskih potrepština te potrepština za održavanje kućanstava osoba za koje će žene skrbiti).

***Poticanje zapošljavanja – javni radovi***

Projekt obuhvaća radove na uređivanju dječjih parkova i igrališta, razvrstavanju i sortiranju otpada, krčenje raslinja, održavanje i uređenje kanalske mreže, održavanje javnih površina, te slični polovi.

U nastavku daje se grafički prikaz planiranih prihoda od pomoći od subjekata unutar općeg proračuna, odnosno državnog, županijskog i općinskog proračuna, te izvanproračunskog korisnika.

***PRIHODI OD IMOVINE***

Prihodi od imovine kao sljedeća podskupina prihoda poslovanja planirani su u 2021. godini u iznosu od 261.550,00 kn. Najveći udio u prihodima od imovine u proračunu Općine Podcrkavlje planirani su kroz Naknade za eksplataciju mineralnih sirovina.

Prihodi od imovine obuhvaća prihode od financijske i prihode od nefinancijske imovine. Prihodi od financijske imovine jesu: kamate (po vrijednosnim papirima, na oročena sredstva i depozite po viđenju, zatezne kamate i za dane zajmove), pozitivne tečajne razlike i razlike zbog primjene valutne klauzule, dividende, dobit trgovačkih društava, kreditnih i ostalih financijskih institucija po posebnim propisima i ostali prihodi od financijske imovine.

Prihodi od nefinancijske imovine jesu: naknade za koncesije, prihodi od zakupa i iznajmljivanja imovine, naknade za korištenje nefinancijske imovine, naknade za promjenu namjene poljoprivrednog zemljišta u građevinsko i ostali prihodi od nefinancijske imovine.

U nastavku daje se grafički prikaz planiranih prihoda od imovine u 2021. godini.

**Grafički prikaz broj 3. :** *Pregled planiranih prihoda od imovine Općine Podcrkavlje u 2021. godini*

***PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA***

Prihodi od upravnih i administrativnih pristojbi, pristojbi po posebnim propisima i naknada planirani su u iznosu od 1.866.500,00 kn. Namjena navedenih prihoda definirana je zakonom odnosno drugim pod zakonskim aktima.

**Grafički prikaz broj 4. :** *Prikaz planiranih prihoda od upravnih i administrativnih pristojbi za 2021. Godinu*

***PRIHODI OD PRODAJE PROIZVODA I ROBE TE PRUŽENIH USLUGA I PRIHODI OD DONACIJA***

Prihodi od prodaje proizvoda i robe te pruženih usluga i prihodi od donacije u 2021. godini planiraju se u iznosu od 67.000,00 kn. Navedeni se iznos odnosi na prefakturiranja režijskih troškova i naplatu 10% prihoda nuv-a.

***PRIHODI OD PRODAJE NEFINANCIJSKE IMOVINE***

Prihodi od prodaje nefinancijske imovine planirani su u 2021. godini u iznosu od 124.000,00 kn. Navedeni se prihodi sastoje od prihoda od prodaje poljoprivrednog zemljišta u vlasništvu Republike Hrvatske u iznosu od 51.000,00 kn, od prihoda od prodaje poljoprivrednog zemljišta u vlasništvu općine u iznosu od 35.000,00 kn, od prodaje građevinskog zemljišta u vlasništvu općine u iznosu od 35.000,00kn, i od prihoda od prodaje stanova nad kojima postoji stanarsko pravo u iznosu od 3.000,00 kn.

**RASHODI I IZDACI PRORAČUNA PO EKONOMSKOJ KLASIFIKACIJI**

Sa planiranim rashodima tekuće godine u ukupnom iznosu od 27.239.432,00 kn izvršena je raspodjela sredstava u proračunu na rashode poslovanja (skupina 3) u iznosu od 8.284.432,00 kn i na rashode od prodaje nefinancijske imovine (skupina 4) u iznosu od 18.955.000,00 kn.

U proračunu Općine Podcrkavlje za 2021. godinu primijenjeno je programsko planiranje poštivajući funkcijsku, ekonomsku klasifikaciju i izvore financiranja.

Proračun Općine Podcrkavlje sastoji se od dva razdjela i tri glave u kojima se kao jedan razdjel pojavljuje Predstavnička i izvršna vlast pod koji spadaju glave Općinski načelnik i Općinsko vijeće. Drugi razdjel, Jedinstveni upravni odjel, ima nazivom istovjetnu glavu.

U nastavku daje se prikaz rashoda prema ekonomskoj klasifikaciji odnosno prema osnovnim skupinama rashoda i izdataka kroz razdoblje 2021. - 2023. godine.

**Tabelarni prikaz broj 2.:** *Prikaz planiranih rashoda i izdataka za razdoblju 2021. – 2023. prema osnovnim vrstama*

|  |  |  |  |
| --- | --- | --- | --- |
| **Rashodi** | **I. Izmjene i dopune 2021.** | **Projekcija za 2022.** | **Projekcija za 2023.** |
| Rashodi poslovanja | 8.284.432,00 | 7.333.541,32 | 7.399.520,64 |
| Rashodi za zaposlene | 2.038.960,00 | 2.115.909,60 | 1.743.139,20 |
| Materijalni rashodi | 4.029.722,00 | 3.689.754,22 | 3.906.316,44 |
| Financijski rashodi | 173.750,00 | 76.507,50 | 177.225,00 |
| Pomoći dane u inozemstvo i unutar opće države | 172.000,00 | 173.720,00 | 175.440,00 |
| Naknade građanima i kućanstvima na temelju osiguranja i dr. naknade | 460.000,00 | 464.600,00 | 469.200,00 |
| Ostali rashodi | 1.410.000,00 | 813.050,00 | 928.200,00 |
| **Rashodi za nabavu nefinancijske imovine** | **18.955.000,00** | **10.024.250,00** | **13.489.500,00** |
| Rashodi za nabavu proizvedene dugotrajne imovine | 10.995.000,00 | 2.777.500,00 | 10.602.900,00 |
| Rashodi za nabavu neproizvedene dugotrajne imovine | 4.950.000,00 | 4.741.950,00 | 357.000,00 |
| Rashodi za dodatna ulaganja u nefinancijskoj imovini | 3.010.000,00 | 2.504.800,00 | 2.529.600,00 |
| **Ukupno:** | **27.239.432,00** | **17.357.791,32** | **20.889.020,64** |

U nastavku daje se pojašnjenje predloženog plana rashoda i izdataka proračuna za razdoblje 2021. - 2023. godinu po skupinama rashoda.

**RASHODI POSLOVANJA**

Rashodi poslovanja planiraju se u 2021. godini u iznosu od 8.284.432,00 kuna. Rashodi poslovanja obuhvaćaju rashode za zaposlene, materijalne i financijske rashode, rashode za subvencije, pomoći, naknade i ostale rashode. U nastavku slijedi detaljniji prikaz pojedinih skupina rashoda unutar rashoda poslovanja.

***Rashodi za zaposlene***

Rashodi za zaposlene planiraju se u iznosu 2.038.960,00 kuna a odnose se na rashode za zaposlene u Jedinstvenom upravnom odjelu, plaće načelnika odnosno izvršne vlasti, te plaće zaposlenika zaposlenih temeljem programa javnih radova po poticajnoj mjeri Hrvatskog zavoda za zapošljavanje. Rashodi za zaposlene obuhvaćaju bruto plaće, doprinose na plaće i ostale rashode za zaposlene.

***Materijalni rashodi***

Materijalni rashodi planiraju se u 2021. godini u iznosu 4.029.722,00 kuna, a odnose se na rashode za izvršavanje programskih aktivnosti i redovno poslovanje općinske uprave.

U strukturi materijalnih rashoda najveći je udjel rashoda za usluge koji su u 2021. godini planirani u iznosu od 2.366.600,00 kuna. Rashodi za usluge odnose se na komunalne usluge, intelektualne usluge, usluge tekućeg i investicijskog održavanja objekata i druge rashode vezane za objekte općinske uprave, te na tekuća i investicijska održavanja objekata komunalne infrastrukture kao što je održavanje zelenih površina, nerazvrstanih cesta, javne rasvjete, kanalske mreže i slično. U rashodima za usluge uključena je i izrada projektne dokumentacije.

Ostali rashodi unutar skupine materijalnih rashoda su naknade za rad predstavničkih i izvršnih tijela, povjerenstava i slično, rashodi za reprezentaciju, sudske, administrativne i slične pristojbe, te rashodi protokola.

***Financijski rashodi***

Financijski rashodi se planiraju u iznosu 173.750,00 kuna u 2021. godini. Unutar financijskih rashoda planiraju se rashodi za bankarske usluge i usluge platnog prometa, te rashodi za kamate u slučaju potrebe korištenja okvirnog kredita banke za održavanje tekuće likvidnosti.

***Pomoći dane u inozemstvo i unutar općeg proračuna***

Pod gore navedenom skupinom rashoda u 2021. godini planiran je iznos od 172.000,00 kuna, a odnosi se na pomoći za financiranje Male škole,intervencije Javne vatrogasne postrojbe, te poticanje poljoprivredne djelatnosti.

***Naknade građanima i kućanstvima na temelju osiguranja i druge naknade***

Naknade građanima i kućanstvima na temelju osiguranja i druge naknade planiraju se u iznosu 460.000,00 kuna u 2021. godini. Naknade građanima i kućanstvima odnose se najvećim dijelom na naknade unutar Socijalnog programa Općine Podcrkavlje.

Proračunom također su predviđene jednokratne pomoći za korisnike težeg imovinskog stanja. Jednokratne pomoći mogu ostvariti korisnici temeljem zamolbe (samca ili obitelji), u slučaju da zbog iznimno teških trenutačnih okolnosti (teške bolesti, kupnje ortopedskih pomagala, elementarne nepogode ili druge nevolje) korisnik nije u mogućnosti zadovoljiti osnovne životne potrebe.

Unutar ove skupine rashoda nalaze se i rashodi za stipendije studentima i sufinanciranje cijene prijevoza, darivanje djece povodom Sv. Nikole te novčana donacija za novorođenu djecu i sufinanciranje radnih bilježnica i ostalog školskog pribora.

***Ostali rashodi***

Ostali rashodi obuhvaćaju tekuće i kapitalne donacije. U 2021. godini planiraju se u iznosu od 1.410.000,00 kuna. Rashodi za tekuće i kapitalne donacije odnose se na sredstva za financiranje programa javnih potreba u kulturi, javnih potreba u sportu, financiranje vatrogastva. U toj su skupini rashoda planirana i zakonska sredstva proračunske pričuve u iznosu od 50.000,00 kuna.

**RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine planiraju se u 2021. godini u iznosu od 18.955.000,00 kuna. Rashodi za nabavu nefinancijske imovine obuhvaćaju rashode za nabavu proizvedene dugotrajne imovine, neproizvedene dugotrajne imovine i rashode za dodatna ulaganja na građevinskim objektima.

U nastavku slijedi detaljniji prikaz financijski najznačajnijih pojedinih skupina rashoda unutar rashoda za nabavu nefinancijske imovine.

**Grafički prikaz broj 5. :** *Prikaz pojedinih skupina rashoda unutar rashoda za nabavu nefinancijske imovine*

**RASHODI I IZDACI PRORAČUNA PO ORGANIZACIJSKOJ KLASIFIKACIJI**

Razdjel je, sukladno Pravilniku o proračunskim klasifikacijama, organizacijska razina utvrđena za potrebe planiranja i izvršavanja proračuna, a sastoji se od jedne ili više glava.

Status razdjela državnog proračuna dodjeljuje se ministarstvima i onim proračunskim korisnicima državnog proračuna koji su izravno odgovorni Hrvatskom saboru ili predsjedniku Republike Hrvatske dok se status razdjela proračuna jedinica lokalne i područne (regionalne) samouprave može dodijeliti izvršnom tijelu, predstavničkom tijelu i upravnim tijelima.

Sukladno gore citiranom Pravilniku, Proračun Općine Podcrkavlje sukladno Pravilniku o proračunskim klasifikacijama strukturiran je s dva razdjela:

* Općinsko vijeće i općinski načelnik i
* Jedinstveni upravni odjel.

Glava je organizacijska razina utvrđena za potrebe planiranja i izvršavanja proračuna. Treba naglasiti da status razdjela i glave dodjeljuje Ministarstvo financija odnosno upravno tijelo za financije jedinice lokalne i područne (regionalne) samouprave. Sukladno gore citiranom Pravilniku Proračun Općine Podcrkavlje strukturiran je sa tri glave. Pod razdjel Općinsko vijeće i Općinski načelnik spadaju glave Općinsko vijeće i Općinski načelnik, dok razdjel Jedinstveni upravni odjel ima pripadajuću glavu istovjetnog naziva.

U nastavku daje se tabelarni i grafički prikaz sredstava raspoređenih po organizacijskoj klasifikaciji u razdoblju 2021. - 2023.

**Tabelarni prikaz broj 3.:** *Prikaz planiranih rashoda i izdataka u razdoblju 2021. - 2023. po organizacijskoj klasifikaciji*

|  |  |  |  |
| --- | --- | --- | --- |
| Organizacijska klasifikacija | PRORAČUN 2021. | PROJEKCIJA 2022. | PROJEKCIJA 2023. |
| Općinsko vijeće | 680.000,00 | 781.800,00 | 783.600,00 |
| Općinski načelnik | 641.775,00 | 648.192,75 | 654.610,50 |
| Jedinstveni upravni odjel | 28.721.157,00 | 18.979.068,57 | 18.830.380,14 |
| Proračunski korisnik: Dječji vrtić Podcrkavlje | 1.196.500,00 | 1.208.465,00 | 1.220.430,00 |
| UKUPNO | **31.239.432,00** | **21.617.526,32** | **21.489.020,64** |

**RASHODI I IZDACI PRORAČUNA PO PROGRAMSKOJ KLASIFIKACIJI**

Programska klasifikacija uspostavlja se definiranjem programa, aktivnosti i projekata. Program je skup neovisnih, usko povezanih aktivnosti i projekata usmjerenih ispunjenju zajedničkog cilja. Program se sastoji od jedne ili više aktivnosti i/ili projekata, a aktivnost i projekt pripadaju samo jednom programu.

***PROGRAM*** je skup neovisnih, usko povezanih aktivnosti i projekata usmjerenih ispunjenju zajedničkog cilja i sastoji se od jedne ili više aktivnosti i/ili projekata, a aktivnosti i projekti pripadaju samo jednom programu.

***AKTIVNOST*** je dio programa za koji nije unaprijed utvrđeno vrijeme trajanja, a u kojem su planirani rashodi i izdaci za ostvarivanje cilja utvrđenih programom.

***PROJEKT*** je dio programa za koji je unaprijed utvrđeno vrijeme trajanja, a u kojem su planirani rashodi i izdatci za ostvarivanje ciljeva utvrđenih programom. Projekt se planira jednokratno, a može biti tekući (ne rezultira povećanjem vrijednosti imovine u bilanci) ili kapitalni (povećanje vrijednosti imovine u bilanci).

U nastavku daje se pregled definiranih program kroz kojih će se pratiti realizacija proračuna Općine Podcrkavlje kroz trogodišnje razdoblje odnosno za razdoblje od 2020. do 2022. godine.

**Grafički prikaz broj 6. :** *Prikaz definiranih programa Općine Podcrkavlje za trogodišnje razdoblje*

Rashodi su iskazani u posebnom dijelu proračuna u razdjelima prema proračunskim klasifikacijama. U nastavku slijedi slikoviti i opisni prikaz raspodjele rashoda i izdataka poslovanja po programskoj klasifikaciji:

**Grafički prikaz broj 7. :** *Prikaz raspodjele rashoda i izdataka po programu* ***Mjere i aktivnosti za osiguranje rada iz djelokruga predstavničkog tijela P1001***

Program ***Mjere i aktivnosti za osiguranje rada iz djelokruga predstavničkog tijela*** planiran je u ukupnom iznosu od 280.000,00 kn., a sastoji se od slijedećih aktivnosti/projekata:

* ***Sjednice općinskog vijeća i naknade općinskim tijelima*** / u iznosu od 45.000,00 kn
* ***Financiranje političkih strankama i vijećnika liste grupe birača /*** u iznosu od 15.000,00 kn
* ***Lokalni izbori /*** u iznosu od 200.000,00 kn
* ***Otplata dugoročnog kredita „Izgradnja društvenog i vatrogasnog doma u općini Podcrkavlje“ /*** u iznosu od 420.000,00 kn

**Grafički prikaz broj 8. :** *Prikaz raspodjele rashoda i izdataka po programu* ***Mjere i aktivnosti za osiguranje rada iz djelokruga izvršnog tijela P1002***

Pod navedenim programima podrazumijeva se obavljanje slijedećih poslova: pravni i savjetodavni poslovi iz djelokruga redovnih poslova predstavničkog i izvršnog tijela u dijelu koji propisuju opći akti koje je donio načelnik ili općinsko vijeće, statusno pravo, nadzori zakonitosti za koje je ovlašten načelnik; radno zakonodavstvo; poslovi vezani za provođenje propisa koji reguliraju zaštitu od sukoba interesa dužnosnika; i druge poslove koji su zakonom propisani.

U programu ***Mjere i aktivnosti za osiguranje rada iz djelokruga izvršnog tijela*** planirana su i zakonska sredstva proračunske zalihe. Ovaj program planiran je u ukupnom iznosu od 641.775,00 kn, a sastoji se od slijedećih aktivnosti/projekata:

* ***Poslovanje ureda načelnika*** / plaće za zaposlene, naknade za rad izvršnog tijela, odluke i suglasnosti načelnika, sponzorstva i donacije u ukupnom iznosu od 350.775,00 kn
* ***Međuopćinska, međuregionalna i međunarodna suradnja*** / u iznosu od 45.000,00 kn
* ***Proračunska pričuva*** u ukupnom iznosu od 50.000,00kn
* ***Naknade povjerenstvima za provedbu natječaja i ostalih aktivnosti*** u ukupnom iznosu od 5.000,00kn
* ***Promidžba općine*** u ukupnom iznosu od 71.000,00kn
* ***Prigodne proslave općine*** u ukupnom iznosu od 80.000,00kn
* ***Redovita djelatnost gradskog društva Crvenog*** križa u iznosu od 15.000,00kn
* ***Okvirni kredit za premošćivanje tekuće likvidnosti*** u ukupnom iznosu od 25.000,00kn

Za ostvarenje svih programa Jedinstvenog upravnog odjela Općine Podcrkavlje za 2021. godinu planirana su sredstva u iznosu od 17.084.157,00 kn za ukupno 17 (sedamnaest) različitih programa koji su obuhvaćeni financijskim planom rashoda Jedinstvenog upravnog odjela, a koje provodi jedan službenika.

**Nazivi programa i planirani iznos u proračunu za 2021. godinu:**

* Mjere i aktivnosti za osiguranje rada iz djelokruga jedinstvenog upravnog odjela u planiranom iznosu od 1.251.200,00 kn
* Upravljanje imovinom općine u planiranom iznosu od 5.060.000,00 kn
* Prostorno planska dokumentacija u planiranom iznosu od 20.000,00 kn
* Održavanje objekata i uređaja komunalne infrastrukture u iznosu od 1.415.000,00 kn
* Izgradnja objekata i uređaja komunalne infrastrukture u iznosu od 5.760.000,00kn
* Prostorno uređenje i unapređenje stanovanja u iznosu od 235.000,00 kn
* Razvoj poljoprivrede i gospodarstva u iznosu od 50.000,00 kn
* Protupožarna i civilna zaštita u iznosu od 260.600,00 kn
* Razvoj sporta i rekreacije u planiranom iznosu od 267.000,00 kn
* Javne potrebe u kulturi i religiji u planiranom iznosu od 87.000,00 kn
* Socijalna skrb i novčana pomoć u iznosu od 330.000,00 kn
* Predškolski odgoj i skrb o djeci u iznosu od 60.000,00kn
* Javne potrebe u obrazovanju u iznosu od 17.000,00kn
* Gospodarenje komunalnim otpadom u iznosu od 150.000,00 kn
* Zaštita okoliša u planiranom iznosu od 185.000,00kn
* Aktivna politika zapošljavanja u iznosu od 985.357,00 kn
* Zaštita, očuvanje i unapređenje zdravlja u iznosu od 5.000,00 kn

U nastavku slijedi detaljni grafički i tekstualni prikaz pojedinih programa definiranih unutar razdjela Jedinstveni upravni odjel.

**Grafički prikaz broj 9. :** *Prikaz raspodjele rashoda i izdataka po programu* ***Mjere i aktivnosti za osiguranje rada iz djelokruga Jedinstvenog upravnog odjela P2001***

Za obavljanje poslova iz samoupravnog djelokruga Općine Podcrkavlje, kao i poslova državne uprave koji su prenijeti na Općinu, ustrojen je Jedinstveni upravni odjel Općine Podcrkavlje. Jedinstveni upravni odjel obavlja poslove iz samoupravnog djelokruga Općine kao jedinice lokalne samouprave, sukladno zakonima i drugim propisima i to:

* Poslove iz oblasti društvenih djelatnosti (kulture, sporta, brige i odgoja djece predškolske dobi, osnovnog školstva, socijalne skrbi, zdravstva, udruga građana)
* Poslove iz oblasti komunalnog gospodarstva (izrada programa održavanja objekata i uređaja komunalne infrastrukture i drugih objekata kojih je investitor općina)
* Poslove iz oblasti prostornog uređenja i zaštite okoliša
* Poslove pripreme akata u gospodarenju nekretninama u vlasništvu općine (prodaja i zakup nekretnina, najam stanova i zakup poslovnih prostora)
* Poslove vođenja financijskog i materijalnog poslovanja općine
* Poslove opće uprave (opće i kadrovske poslove, obavljanje poslova i evidencija iz oblasti rada i radnih odnosa, osiguravanje tehničkih uvjeta za rad Jedinstvenog upravnog odjela, poslovi prijemne kancelarije, arhiviranje i otprema pošte, poslovi nabave robe i usluga
* Poslove vezane uz protupožarnu i civilnu zaštitu
* Poslove unapređenja rada lokalne samouprave i slično

**Program obuhvaća slijedeće aktivnosti:**

* ***Administrativno, tehničko i stručno osoblje jedinstvenog upravnog odjela*** / Rashodi za administrativno, tehničko i stručno osoblje/zaposlene u iznosu od 450.450,00 kn. Aktivnost se odnosi na plaće i doprinose na plaće za redovan rad službenika Jedinstvenog upravnog odjela

**Grafički prikaz broj 10. :** *Prikaz raspodjele rashoda i izdataka po programu* ***Upravljanje imovinom P2002***

Program obuhvaća aktivnosti i projekte kojima se osiguravaju sredstva za upravljanje materijalnom imovinom u vlasništvu Općine Podcrkavlje. Cilj programa je kvalitetno i odgovorno upravljanje stambenim i poslovnim prostorima, te opremom u vlasništvu Općine.

Najveći iznos planiranih sredstava u okviru programa upravljanje imovinom općine odnosi se na Izgradnju društvenog i vatrogasnog doma u općini Podcrkavlje i to u iznosu od 4.600.000,00 kn

**Grafički prikaz broj 11. :** *Prikaz raspodjele rashoda i izdataka po programu* ***Održavanje objekata i uređaja komunalne infrastrukture P2004***

Održavanje objekata i uređaja komunalne infrastrukture temelji se na Zakonu o komunalnom gospodarstvu. Program obuhvaća aktivnosti tekućeg održavanja javne rasvjete, javnih prometnih i zelenih površina, nerazvrstanih cesta i groblja.

Opći cilj programa je usmjeren stvaranju pretpostavki za razvoj konkurentnog i održivog gospodarstva. Poseban cilj provođenja planiranih aktivnosti u sklopu projekta je održavanje funkcionalnosti postojeće komunalne infrastrukture kroz redovno održavanje, hitne intervencije ili pojačano održavanje.

**Grafički prikaz broj 12. :** *Prikaz raspodjele rashoda i izdataka po programu* ***Socijalna skrb i novčana pomoć P2011***

Program socijalne skrbi provodi se radi osiguranja socijalne pomoći za socijalno najugroženije i najranjivije skupine građana Općine Podcrkavlje. Radi se o građanima koji ostvaruju pravo na pomoć prema kriterijima utvrđenima u Socijalnom programu Općine Podcrkavlje. Program podrazumijeva pružanje pomoći za podmirenje troškova stanovanja, pomoć za nabavu ogrijeva, pomoć za opremu novorođenčadi, te jednokratne novčane pomoći, pomoći u naravi te druga slična davanja.

Cilj programa je unapređenje kvalitete života, odnosno osnovnih životnih potreba stanovništva koje se je radi raznih životnih prilika (ili neprilika) našlo u potrebi.

Također treba istaknuti kako navedeni program obuhvaća i sufinanciranje prijevoza učenika, stipendije, darivanje povodom Sv. Nikole te sufinanciranje igraonice za djecu predškolske dobi.

**Grafički prikaz broj 13 :** *Prikaz raspodjele rashoda i izdataka po programu* ***Razvoj sporta i rekreacije P2009***

Programom javnih potreba u sportu osiguravaju se financijska sredstva za financiranje sportskih udruga Općine Podcrkavlje. Osnovni cilj programa je stvaranje poticajnog okruženja za razvoj civilnog društva na području Općine Podcrkavlje, odnosno poboljšanje razine kvalitete sporta, posebno onog dijela koji će pridonijeti promidžbi Općine Podcrkavlje na razini RH i na međunarodnom planu, te uključivanje što većeg broja djece i mladeži u sport.

Pod navedenim programom planirana su sredstva za Djelovanje sportskih udruga iznosu od 230.000,00 kn. Planirana su i sredstva za održavanje sportskih objekata u iznosu od 20.000,00 kn.

**Grafički prikaz broj 14. :** *Prikaz raspodjele rashoda i izdataka po programu* ***Protupožarna i civilna zaštita P2008***

Programom se osiguravaju financijska sredstva potrebna za funkcioniranje Dobrovoljnog vatrogasnog društva, razvoj sustava civilne zaštite te intervencije Javne vatrogasne postrojbe.

Cilj programa je unapređenje kvalitete života, te stvaranja uvjeta za kvalitetno i efikasno funkcioniranje protupožarne zaštite u skladu sa zakonskim propisima, Procjeni ugroženosti od požara i tehnoloških eksplozija te Planu zaštite od požara i tehnoloških eksplozija na području Općine Podcrkavlje.

U navedenom programu planirana su također i sredstva za intervencije Javne vatrogasne postrojbe te sredstva za razvoj sustava civilne zaštite kroz održavanja raznih edukacija, nabave opreme za održavanje i zaštitu, izrada zakonske dokumentacije te drugi slični izdaci.

**Grafički prikaz broj 15. :** *Prikaz raspodjele rashoda i izdataka po programu* ***Izgradnje objekata i uređaja komunalne infrastrukture P2005***

Program je usmjeren na investicijske zahvate u području nerazvrstanih cesta, javnih površina, javne rasvjete i groblja. Navedenim programom predviđena su sredstva za investicijsko ulaganje na građevinskim objektima u vlasništvu općine, prvenstveno društvene domove. Osnovni cilj programa je razvoj konkurentnog i održivog razvoja općine.

Posebni cilj programa je zadovoljenje potreba građana u smislu osiguranja adekvatne prometne, javne i komunalne infrastrukture koja će stvoriti jednake životne uvjete stanovnika općine Podcrkavlje na svim njegovim područjima.

U I. Izmjenama i dopunama 2021. iznosima najznačajnije investicije odnose se na rekonstrukciju traktorskog puta u šumsku cestu u iznosu od 7.600.000,00 kn.

**Grafički prikaz broj 16. :** *Prikaz raspodjele rashoda i izdataka po programu* ***Predškolskog odgoja i skrbi o djeci P2012***

Program je usmjeren na stvaranje uvjeta za obavljanje predškolske djelatnosti radi zadovoljenja potreba građana Općine Podcrkavlje za predškolskim odgojem djece. Cilj programa je uključivanje predškolske djece u organizirane primarne i dodatne programe male škole, čime se iskazuje društvena briga o djeci, te kvalitetno provođenje programa njege, odgoja i naobrazbe djece predškolskog uzrasta.

**Grafički prikaz broj 17. :** *Prikaz raspodjele rashoda i izdataka po programu* ***Javne potrebe u obrazovanju P2013***

**Grafički prikaz broj 18. :** *Prikaz raspodjele rashoda i izdataka po programu* ***Zaštita okoliša P2014***

Po ovome programu od izdataka ubrajaju se i ***Poticajna naknada za smanjenje količine miješanog komunalnog otpada*** uiznosu od 10.000,00 kn.

**Grafički prikaz broj 19. :** *Prikaz raspodjele rashoda i izdataka po programu* ***Javnih potreba u kulturi i religiji P2010***

Programom se utvrđuju aktivnosti, poslovi, djelatnosti, akcije i manifestacije u kulturi od značenja za Općinu Podcrkavlje kao i njegovu promociju na svim razinama suradnje.

Posebice se podržava i potiče kulturno-umjetničko stvaralaštvo, programi ustanova kulture, nabava te investicijsko održavanje i opremanje objekata za kulturu, te akcije i manifestacije koje doprinose promicanju kulture. Osnovni cilj programa je unapređenje kvalitete života građana te osiguranje financijskih sredstava za djelovanje udruga u kulturi.

Posebnu pažnju posvećuje se očuvanju sakralne baštine u vidu tekućeg i investicijskog održavanja.

**Grafički prikaz broj 20. :** *Prikaz raspodjele rashoda i izdataka po programu* ***Prostorno planska dokumentacija P2003***

**Grafički prikaz broj 21.** : *Prikaz raspodjele rashoda i izdataka po programu* ***Prostorno uređenje i unapređenje stanovanja P2006***

**Grafički prikaz broj 22.** : *Prikaz raspodjele rashoda i izdataka po programu* ***Razvoj poljoprivrede i gospodarstva P2007***

Programom se nastoji unaprijediti poljoprivredna proizvodnja i potaknuti gospodarski razvoj na području općine. Osnovni cilj programa je razvoj konkurentnog i održivog gospodarstva. Posebni ciljevi programa su opstanak seoskih gospodarstava, modernizacija njihove poljoprivredne proizvodnje, razvoj seoskog prostora u smislu povezivanja poljoprivredne proizvodnje i seoskog turizma te poticanje poljoprivredne proizvodnje.

U 2021. godini planirani su izdaci u slučaju elementarnih nepogodi u iznosu od 30.000,00kn.

**Grafički prikaz broj 23.** : *Prikaz raspodjele rashoda i izdataka po programu* ***Gospodarenje komunalnih otpadom P2016***

Cilj ovog programa je uspostava javnog, kvalitetnog, postojanog i ekonomski učinkovitog sustava sakupljanja komunalnog otpada u svim jedinicama lokalne samouprave, u skladu s načelima održivog razvoja, zaštite okoliša, gospodarenja otpadom i zaštitom javnog interesa.

**Grafički prikaz broj 24. :** *Prikaz raspodjele rashoda i izdataka po programu* ***Aktivna politika zapošljavanja P2015***

***Javni rad*** je društveno koristan rad koji se odvija u ograničenom vremenskom periodu nudi sufinanciranje i financiranje zapošljavanja nezaposlenih osoba iz ciljanih skupina. Program javnog rada mora se temeljiti na društveno korisnom radu kojeg inicira lokalna zajednica, udruge civilnog društva i drugi subjekti. Javni rad mora biti neprofitan i nekonkurentan postojećem gospodarstvu u tom području. Prednost imaju projekti iz područja socijalne skrbi, edukacije, zaštite i očuvanja okoliša, te održavanja i komunalnih radova.

Općina Podcrkavlje u 2021. godini planira zapošljavanje osoba putem mjera javnih radova za dva programa.

***Projekt „Zaželi – zaposli 2“***

Projekt obuhvaća zapošljavanje žena iz ciljnih skupina u svrhu potpore i podrške starijim osobama i osobama u nepovoljnom položaju u lokalnoj zajednici, obrazovanje i osposobljavanje žena iz ciljanih skupina koje će pružati potporu i podršku starijim osobama i osobama u nepovoljnom položaju u njihovim kućanstvima te osiguranje materijalnih uvjeta za provedbu aktivnosti pri pružanju potpore i podrške starijim osobama i osobama u nepovoljnom položaju (nabava higijenskih potrepština te potrepština za održavanje kućanstava osoba za koje će žene skrbiti).

***Poticanje zapošljavanja – javni radovi***

Projekt obuhvaća radove na uređivanju dječjih parkova i igrališta, razvrstavanju i sortiranju otpada, krčenje raslinja, održavanje i uređenje kanalske mreže, održavanje javnih površina, te slični polovi.